Í Grasagarði Reykjavíkur má finna átta safndeildir Flóra Íslands Árið 1961 voru Reykjavíkurborg gefnar 200 íslenskar jurtir til varðveislu og lögðu þær grunninn að elstu safndeild Grasagarðsins , Flóru Íslands . Í safndeildinni má finna um 300 af þeim u.þ.b. 485 tegundum af blómplöntum og byrkingum sem telja íslensku flóruna . Reynt er eftir fremsta megni að líkja eftir náttúrulegum vaxtarsvæðum plantnanna svo sem votlendi og hverasvæði . Erlendar fjölærar jurtir setja mikinn svip á Grasagarðinn , bæði tegundir af villtum uppruna , afbrigði þeirra og ræktuð yrki . Stórum hluta fjölæringanna er raðað í beð eftir flokkun þeirra í ættkvíslir og ættir . Þannig standa hlið við hlið tegundir sem tilheyra sömu ættkvísl og ættkvíslir sem tilheyra sömu ætt . Auk þess eru fjölmargir erlendir fjölæringar notaðir sem skrautplöntur , þekjuplöntur og til ífyllingar í garðinum . Til að mynda er sýnishorni af fjölæringum með gulum blómum raðað upp í sérstakt beð og eins er skrautbeð í vesturenda garðsins með bláum blómum . Þótt nöfn margra óskyldra plantna innihaldi nafn rósarinnar , svo sem lyngrósir og stokkrósir , þá eru það tegundir af ættkvíslinni Rosa sem eru hinar eiginlegu rósir . Rósir hafa lengi verið tengdar ræktunarsögu mannkyns og elstu heimildir geta rósa í ræktun um 2700 f.Kr . Allt frá þeim tíma hafa menn verið duglegir að velja fram fallegustu einstaklingana og kynbæta þá svo fram hafa komið yrki sem uppfylla kröfur bæði stilkrósaræktenda og eins garðræktenda . Sum þessara yrkja þrífast ágætlega á Íslandi og í Grasagarði Reykjavíkur er að finna sýnishorn af algengustu rósayrkjum í ræktun utandyra á Íslandi . Rósayrkin eru flest staðsett í kringum veitingaaðstöðuna fyrir framan garðskálann og lystihúsið . Grasagarðurinn safnar einnig tegundum rósa og er þeim safnað í beð austan við vatnslistaverkið Fyssu . Lyngrósir hafa verið í Grasagarðinum frá því 1977 . Þær blómgast árvisst í maí og skarta lyngrósirnar þá sínu fegursta með stórum , bleikum og klukkulaga blómum . Grasagarður Reykjavíkur ræktar fjölmargar plöntur sem eiga uppruna sinn að rekja til skógarsvæða tempraða beltisins nyrðra . Skógarbotnsplönturnar eiga það sameiginlegt að þrífast best í hálfskugga eða fullum skugga í jarðvegi sem inniheldur hátt hlutfall lífrænna leifa og er örlítið súrari en venjulegur ræktunarjarðvegur . Margar þessara plantna blómstra áður en lauf koma á trén og nýta sér sólargeisla sem ná þá í skógarbotninn . Undanfarin ár hefur Grasagarðurinn leitast við að safna skógarbotnsplöntum á svæði sem eru undir laufþekju , svo sem svæðið í kringum Laugatungu . Í trjásafninu er verið að prófa fjölda trjáa og runna . Í nyrðri hluta safndeildarinnar er trjátegundum plantað saman eftir heimkynnum . Trjásafnið er stærsta safndeild garðsins en hún er um 3 , 6 ha. að stærð . Safndeildin var opnuð árið 1989 og var þá 1,2 ha að stærð en sumarið 2011 bættist við 2,4 ha. svæði . Auk trjásafnsins eru á nokkrum stöðum í Grasagarðinum afmörkuð lítil söfn trjáa og runna , m.a. tegundir af birki , sýrenum , toppum , kvistum og öspum . Steinhæð Í steinhæðinni er úrval af erlendum fjölærum háfjallajurtum og smárunnum . Plöntunum er raðað saman eftir upprunalegum heimkynnum þeirra . Þar má finna plöntur frá fjallasvæðum Evrópu , Norður - og Suður-Ameríku , Asíu og Nýja-Sjálandi . Nytjajurtagarður Nytjajurtagarðurinn er yngsta safndeild Grasagarðins en hún var opnuð sumarið 2000 . Þar eru ræktaðar matjurtir , lækningajurtir og fóðurjurtir . Grasagarður Reykjavíkur – Netfang : botgard@reykjavik.is – Sími : 411 8650